Dansk Fod & Ankel Selskab (DFAS), Generalforsamling, 21. oktober 2015

**Referat**

**Anna Kathrine Pramming valgtes som dirigent og konstaterede at der var indkaldt betids til generalforsamlingen.**

**Referat fra generalforsamlingen 2014 godkendtes uden bemærkninger.**

**Her efter fremlagde formanden sin beretning;**

**Der har siden sidste generalforsamling været afholdt fire bestyrelsesmøder. Vi er p.t 88 medlemmer, heraf er 73 også EFAS medlemmer. Der er kommet 8 nye medlemmer: Christian Wong, Gorm Erlend Østerlie, Jonas Hedegaard Andersen, Louise Lau Simonsen, Nina Dyrberg Lorenzen, Thomas Friis Østergaard, Lasse Darling Andersen og Torben Stryhn. Disse bydes velkommen i selskabet.**

**Der er også kommet tre nye firma-medlemmer; SAHVA a/s, Stryker og Aimmax medical. De bydes også velkommen.**

**To medlemmer har meldt sig ud/udgået pga restance og et medlem er afgået ved døden. Der holdes et minuts stilhed for Jehad Al-Farra.**

**Formanden beretter om de møder han har deltaget i i årets løb. Bl.a. møder med DOS vedr. Korte Kliniske Retningslinier (KKR), hvor dekret fra DOS har gjort at bestyrelsen har arbejdet med dette og at vi er det selskab der er kommet længst hermed! Der er et oplæg vedr. udmåling af IM-vinkel ved hallux valgus kirurgi med til godkendelse på DOS` generalforsamling.**

**Fremover skal vi ved indførelse af nye implantater osv ansøge DOS herom, der vil være en vejledning på DOS` hjemmeside.**

**Sidste år blev afholdt Dissektionskursus, 1.maj-mødet samt det faglige møde under DOS. Dissektionskurset fik rigtig god kritik, der var ikke helt fyldt op sidste år, men i år er vi ude i god tid og regner med at få fuldt hus af kursister.**

**1.maj mødet omhandlede hallux valgus. Der var ikke så mange tilmeldte, men vi havde et godt fagligt møde.**

**Det har været et flot år og det bliver svært at øge aktiviteten i det nye år, men vi vil fortsat holde fanen og kvaliteten højt.**

**Efterfølgende var der en del diskussion vedr. KKR. Det viser sig at det endelige resultat ikke har været sendt ud til medlemmerne (der har været en misforståelse i bestyrelse vedr hvad der var den endelige udgave q. Diskussionen gik på om man kan sende et dokument til godkendelse uden at det har været gennem medlemmerne? Oplægget har dog været udsendt og de der har kommenteret har fået deres besyv med. Der er flere der bemærker, at et sådant dokument vil blive et juridisk dokument uanset om vi mener, dokumentet er betydende eller ej. Der er stor skepsis overfor det store arbejde, der skal lægges i at lave en ordentlig og klinisk relevant KKR og overfor den juridiske binding, der vil komme af et sådant dokument. Der er nogen der foreslår at man skal lade andre gøre det (idet DOS har sagt at hvis ikke vi vil, sættes andre - læs Djøffere - til det), men det tror man ikke de vil uden at have faglig back-up. Der gives udtryk for at det generelt er en god ide med KKR, idet der lige nu sidder konsulenter rundt i landet, der hver især vurderer hvorvidt de enkelte sager (klagesager) er gjort godt nok og her burde man samarbejde mere på tværs af landet eller fra selskabets side kunne arbejde med nogen retningslinier. Konklusionen bliver en stille protest og at medlemmerne synes vi skal trække det i langdrag det vi kan.**

**Formanden modtog applaus.**

**Regnskabet fremlægges af MB, der overtog kasserer posten efter sidste valg og idet CWH var syg. Kunne naturligvis ikke gå dybere i regnskabet, men der var ikke noget alarmerende og regnskabet er godkendt af revisor. Der er en stigning i udgifterne til generalforsamling og faglige møder, hvilket skyldes (som tidligere er meldt ud) at vi vil bruge ekstra på at sikre gode foredragsholdere gerne overseas til alle møder. Regnskabet blev godkendt.**

**Der forelås derfor uændret kontingent næste år, hvilket medførte ny applaus.**

**Der var ingen indkomne forslag til behandling og ikke nogen på valg i år.**

**Eventuelt;**

**Adam Prastowski anførte at have problem med at få Foot & Ankle journalen. IK anfører, at der er flere, der har haft problemer, men pointerer at ved alle problemer omkring tidsskriftet, adresseændringer, mailændringer osv., så er det sekretæren, man skal henvende sig til.**

**Marianne Vestermark, Viborg opfordrede alle medlemmer til at deltage i et randomiseret multicenterstudie omkring behandling af akut akillesseneruptur (ASR). Der er stadig kontrovers omkring bedste behandling. Formålet med udnersøgelsen er at få undersøgt funktionelt outcome uanset operation eller ej og evt få evidens for den ene eller anden behandling. Der er mange spørgsmål i problematikken, dels hører ASR mange steder ind under traumesektoren og flere mener, at traumeselskabet skal blandes ind i problematikken. Der er generel stemning for at der er behov for et sådant Danish Study, men om det vil kunne rumme så forskellig behandlingsregimer er uvist, MV opfordrer alle centre, der har med ASR at gøre at tage kontakt til hende mhp orientering og evt deltagelse.**

**Jeanette Penny bringer op på mødet at der endnu ikke har været indkaldt til møde i den score-gruppe, der blev nedsat ved sidste generalforsamling. Formanden har taget kontakt til formanden for dette udvalg, der snarest vil indkalde.**

**Der takkes for god ro og orden og opfordres til at man tænker i kandidater til næste år, hvor der er valg til bestyrelsen.**

 **Referent; Inge Kjær**